張致恒又出事 雯雯爆被Cut電阿仔冇熱水沖奶
2024年04月16日 13:01
東網電視
更多新聞短片
藝人張致恒(Steven)同太太雯雯因婚姻問題、家庭財務等事,多次喺社交網做出異於一般家庭嘅大爆料,當網友都係佢地屋企一分子咁開心share,近日Steven就透露自己喺茶餐廳工作,要派傳單同擔任外賣仔。以為佢出嚟做嘢,屋企收入又會穩定,點知雯雯今日(16日)又嚟料,喺社交網大爆屋企被Cut電力!
雯雯黑底白字,怒吼被冇電用:「要發生嘅,終於都發生。你終於都令到屋企發生畀人Cut電,完全已經唔係容忍嘅範圍之內。小朋友又冇得煮嘢食,又冇熱水沖奶,不停喊,請問你想我點?!」而月前張致恒曾於網上「乞錢」,望解決燃眉之急,依家出嚟開工都搞到Cut電,佢哋一家6口嘅情況令人擔心。